เป็นก้อนๆที่นมค่ะ มีอาการคันและปวด มีเหมือนเป็นตุ่มใหญ่นิดนึงขึ้นมาค่ะ ขนาดเท่ายุงกัดแล้วโหญ่ๆ แต่ก่อนจะมารู้สึกตอนนั้นเหมือนสิวค่ะ ดึงออกเหมือนสิวค่ะมีหนองออกมา อายุ13ค่ะ กลัวมาก
สวัสดีค่ะ ก้อนดังกล่าวมานั้น น่าจะเป็นโรคทางผิวหนัง เช่น-ตุ่มแพ้จากการสัมผัส เช่น สบู่ โลชั่น น้ำหอม-ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ-รูขุมขนอักเสบ หากมีการติดเชื้อร่วมด้วย อาจมีลักษณะคล้ายฝีหนอง-ตุ่มถูกแมลงกัดหรือถ้าเกี่ยวกับเต้านมอาจเป็นฝีหนองที่บริเวณเต้านม แต่เกิดได้น้อยในกรณีไม่ได้ให้นมบุตรการให้ได้การวินิจฉัยที่แน่นอน จำเป็นต้องพบแพทย์เพื่อตรวจร่างกายเพิ่มเติม หากตุ่มปวดบวมกดเจ็บมาก ขยายขนาดเร็ว ควรรีบไปพบแพทย์ การรักษากรณีเป็นรูขุมขนอักเสบหรือติดเชื้อคือการใช้ยาฆ่าเชื้อทาเฉพาะที่การดูแลตัวเองเบื้องต้น ไม่ไปแกะเกาหรือบีบตุ่มเอง รับประทานยาแก้คันกลุ่มต้านฮิสตามีนได้ถ้าคัน รับประทานยาแก้ปวด หลีกเลี่ยงสารที่สงสัยว่าแพ้หรือรู้สึกว่าใช้แล้วเป็นมากขึ้นเช่นสบู่หรือโลชั่น ใช้น้ำเปล่าสะอาดล้างทำความสะอาดวันละ 2 ครั้ง